ઓસ્કરે એક વખત તેને સિગરેટ પણ આપી. પોલિશ કામદારો સાથે લેવડ-દેવડ કરી શકાય એ માટે, અને ધૂમ્રપાન કરીને માનસિક રાહત મેળવવા માટે, બંને દૃષ્ટિએ સિગરેટની કિંમત ત્યારે તેને સોનાથી પણ વધારે લાગી હતી! જૂના મિત્રોથી અળગી થઈ ગયા પછી તેને કોઈની મિત્રતાનો પણ ડર લાગતો હતો. કોઈ માયાળુ વડીલની માફક ઓસ્કર તેની સામેને સામે જ રહે એવું તે ઇચ્છતી હતી. છાવણીમાંના મિત્રોના સહારે ટકી રહેતું તેનું સ્વર્ગ તો તેને અત્યંત જ નાજુક અને ક્ષણિક લાગતું હતું. શાશ્વત સ્વર્ગને શોધવા માટે તો કોઈ શક્તિમાન અને જાદુઈ વ્યક્તિની તેને ખાસ જરૂર હતી!